Ísland og Tékkland mætast í dag í undankeppni heimsmeistaramóts kvenna í fótbolta. Leikurinn er ákaflega mikilvægur því efsta sæti riðilsins er í húfi fyrir íslenska liðið.
Ísland er sem stendur í öðru sæti riðilsins á eftir Evrópumeisturum Hollands, sem hafa leikið einum leik meira. Sigur Íslands í dag fleytir íslenska liðinu upp fyrir það hollenska og í efsta sæti riðilsins, þegar aðeins tvær umferðir eru eftir af riðlakeppninni. Aðeins sigurlið riðilsins kemst beint á heimsmeistaramótið en liðið í öðru sæti fer í umspil. Sigur Íslands í dag tryggir ennfremur að liðið verður aldrei neðar en í öðru sæti riðilsins, sama hvað gerist í lokaleikjunum í haust. Tékkland er með áþekkt lið því íslenska en Ísland hefur unnið síðustu tvo leiki liðanna; 4-0 í undankeppni HM í haust og svo 2-1 á She Believes mótinu í Bandaríkjunum í febrúar.
Sagði Þorsteinn Halldórsson, landsliðsþjálfari. Leikur Íslands og Tékklands er í Teplice í Tékklandi klukkan hálffjögur í dag og er sýndur beint á RÚV, upphitun hefst í HM stofunni þegar klukkan er tíu mínútur gengin í fjögur.
Valur komst í gærkvöldi í undanúrslit úrvalsdeildar karla í körfubolta. Valur lagði Stjörnuna með 95 stigum gegn 85 og vann alla þrjá leiki liðanna í 8-liða úrslitum. Öllu meiri spenna var hjá Tindastóli og Keflavík á Sauðárkróki. Eftir fjóra leikhluta var jafnt, 85-85, og því þurfti að framlengja. Stólarnir voru sterkari í framlengingunni, en naumlega þó. Zoran Vrkic skoraði sigurkörfu þeirra þegar rúm sekúnda var eftir og Tindastóll vann 95-94. Tindastóll er 2-1 yfir í einvígi liðanna. Tveir leikir eru í 8-liða úrslitum í kvöld; Njarðvík fær KR í heimsókn og kemst í undanúrslit með sigri, og Þór Þorlákshöfn tekur á móti Grindavík en þar er staðan 1-1.

Ísland og Tékkland mætast í dag klukkan hálffjögur í lykilleik í undankeppni Heimsmeistaramóts kvenna í fótbolta. Ísland kemst í efsta sæti riðilsins með sigri þegar aðeins tveir leikir eru eftir. Efsta lið riðilsins kemst beint á HM.